Balázs Petra - Ciprusi szakmai gyakorlat

2022 február 24-én megkezdődött várva várt utunk Ciprusra.

Természetesen az elején mindenkiben volt egy kis félelem, viszont ez a megérkezés után már hamar elillant, hiszen mindenhol nagyon kedves és segítőkész emberekkel voltunk.

A kint töltött három hét alatt, minden héten öt napot dolgoztunk nyolc órában, hétvégén pedig igazán bámulatos helyeket láthattunk egy-egy kirándulás keretein belül.

A gyakorlati helyeinket tekintve, nagyon kellemesen csalódtam. Amíg a fiúk egy műhelyben dolgoztak, én és Zsófi egy gyönyörű cukrászdában tanulhattuk meg a különféle finomabbnál finomabb sütemények elkészítésének apró trükkjeit. Mindezek mellett azért is nagyon boldog voltam, hogy egy ennyire jó csapattal dolgozhattam együtt a La Galerie cukrászdában. Az utazás előtti félelmeimmel ellentétben, mindenki nagyon kedves, és segítőkész volt. Nagyon hamar sikerült otthonosan éreznünk magunkat.

